
Deportarea din 6 iulie 1949 — o crimă împotriva umanității 
Teroarea 


Speriată și demoralizată de cumplita foamete din anii 1946-1947, de permanenta teroare la care era supusă 
de regimul stalinist, de urgia arestărilor și a deportării din noaptea de 5 spre 6 iulie 1949, țărănimea 
basarabeană a început să se înscrie, în sfârșit, în noile colhozuri. Dacă la 1 februarie 1949 erau colectivizate 
doar 22 % din numărul total al gospodăriilor țărănești, în luna decembrie a aceluiași an erau deja colectivizate 
82,3% din total. 


foamete dezastruoasă, cu peste 200.000 de victime nevinovate, în proaspăt reînființata „Republică Sovietică 
Socialistă Moldovenească” s-a recurs la o a doua deportare în masă a populaţiei, o operaţiune militară 
minuţios elaborată de organele N.K.V.D.-ului sovietic (purtând denumirea cifrată «Or» (Sud), soldată cu 


deportarea a 35.786 de persoane, dintre care 9.864 de bărbaţi, 14.033 de femei și 11.889 de copii. 
Listele cu „chiaburii” româno-moldoveni, prezentate lui Stalin 


Deportarea criminală s-a produs în condiţiile în care statul totalitar declanșase o teroare feroce împotriva 
populaţiei pașnice din Basarabia, urmărind colectivizarea cu orice preţ a gospodăriilor țărănești individuale, 
care se împotriveau intrării în colhozurile sovietice. 


„Rămășițele elementelor româno-moldovenești, burghezo-naţionaliste, chiaburești și ale speculanţilor, care s- 
au adăpostit pe teritoriul Moldovei după alungarea ocupanților fasciști germani, s-au împotrivit măsurilor luate 
de partid și de guvern în vederea restabilirii și dezvoltării economiei naţionale, mai ales a transformărilor 
socialiste în agricultură” — scria în octombrie 1949 Fiodor Tutuşkin (1900-1959), ministrul afacerilor interne al 
R.S.S. Moldovenești, lui S. Kruglov, ministrul afacerilor interne al U.R.S.S. Rezulta, așadar, că succesele 
socialismului în raioanele dintre Prut și Nistru se aflau într-un raport direct cu depășirea rezistenţei 


„elementelor ostile” și lichidarea „dușmanilor” noii societăți. 


Același F. Tutușkin a fost și cel care, în a doua jumătate a anului 1948, i-a solicitat lui S. Kruglov să pună în 
fața Guvernului U.R.S.S. problema deportării din R.S.S. Moldovenească „în regiunile îndepărtate ale Uniunii 
Sovietice” a 15 mii de „familii chiaburești”. Astfel s-a ajuns la întocmirea listelor celor care urmau a fi deportați 
din R.S.S. Moldovenească. La 17 martie 1949, Viktor Ivanov (n. 1903), preşedintele Biroului C.C. al P.C.(b) din 
toată Uniunea pentru R.S.S.M., Nicolai Coval (1904-1970), secretarul C.C. al P.C.(b)M și Gherasim Rudi (n. 
1907), președintele Consiliului de Miniștri al R.S.S. Moldovenești, au făcut un demers către losif Stalin, 
solicitând permisiunea C.C. al PC.(b) din toată Uniunea în vederea deportării din RSS Moldovenească a 
„chiaburilor, complicilor ocupanților și a activiştilor partidelor profasciste”, în număr de 39.092 de persoane. 


„Deportarea pe veci, fără dreptul de întoarcere pe locurile natale” 


În consecință, la 6 aprilie 1949, Biroul Politic al C.C. al PC.(b) din toată Uniunea a adoptat hotărârea „Cu 
privire la deportarea de pe teritoriul R.S.S. Moldovenești a chiaburilor, foștilor moșieri, marilor comercianți, 
complicilor ocupanților germani, persoanelor care au colaborat cu organele de poliţie germane și românești, a 
membrilor partidelor și organizaţiilor profasciste, a gardiștilor albi, membrilor sectelor ilegale, cât și a familiilor 


tuturor categoriilor enumerate mai sus”. 


Hotărârea respectivă prevedea „deportarea pe veci, fără dreptul de întoarcere pe locurile natale”, a 11.280 de 
familii sau 40.850 de persoane, în regiunile Aktiubinsk, Kazahstanul de Sud și Djambul al R.S.S. Kazahă, în 
ținutul Altai, regiunile Kurgan, Tiumen și Tomsk ale R.S.F.S.R. În cazul evadării din locurile de surghiun, 
vinovatii urmau a fi trimiși la ocnă pe un termen de 20 de ani. 


Ridicarea și deportarea „chiaburilor”, a foștilor moșieri, marilor comercianți și a familiilor acestora urma a fi 


baza hotărârii unui „consiliu special” («Oco6oe cosemanne»), instituit de Ministerul Securităţii de Stat al 
U.R.S.S. A fost fixat și termenul desfășurării operaţiunii: începutul — la 6 iulie 1949, ora 2,00, urmând a se 
încheia la 7 iulie, ora 20,00. 


„Pericolul politic” reprezentat de „chiaburii” din Basarabia, unul inventat 


Pe 28 iunie 1949, exact la nouă ani de la anexarea Basarabiei conform notelor ultimative sovietice din 26-28 
iunie 1940, Consiliul de Miniștri al R.S.S. Moldovenești a confirmat listele prezentate de comitetele executive 
orășenești și raionale ale „sovietelor de deputaţi”, ce cuprindeau un număr de 11.342 de familii. Este de notat 
că soluționarea tuturor problemelor legate de ridicarea și deportarea celor incluși în liste a fost efectuată de 
Ministerul Securităţii de Stat al R.S.S. Moldovenești, în frunte cu Iosif Mordoveţ (1899-1976). 


Baza legislativă a ridicării și deportării din vara anului 1949 s-a pretins a fi decretul Prezidiului 
Sovietului Suprem al U.R.S.S. din 8 martie 1941 


„Despre obţinerea cetăţeniei sovietice de către locuitorii din Bucovina și restabilirea cetățeniei sovietice pentru 
locuitorii din Basarabia”, conform căruia românii de la est de Prut, fiind declaraţi cetățeni sovietici, ar fi 
colaborat în anii războiului cu administrația românească, „trădând”, astfel, „patria sovietică”. Doar că românii 
din Bucovina nu solicitaseră cetăţenia sovietică pentru ca s-o obțină în 1941, iar românii basarabeni nu o 
avuseseră vreodată ca să și-o „restabilească”. 

O altă aberaţie era și calificarea gospodăriilor țărănești drept „chiaburești”, sub aspect economic. Datele 
existente, inclusiv și mai ales cele oficiale privind normele maxime de folosire a pământului de către o 
gospodărie în Basarabia și Bucovina de Nord, probează, fără putinţă de tăgadă, că gospodăria „chiaburească” 
medie, evidenţiată în 1947, era mult mai slabă decât permiteau legile în vigoare ale statului sovietic. În așa 
mod, „pericolul politic” reprezentat de „chiaburii” din Basarabia a fost unul inventat. Studiile realizate în acest 
domeniu probează că deportarea din noaptea de 5 spre 6 iulie 1949 s-a efectuat conform unor dogme politice 
și ideologice străine, marxist-leninist-staliniste („exploatarea omului de către om”), neavând nimic în comun cu 


tradiţiile și obiceiurile populaţiei din Basarabia. 
Cazul familiei Balan din localitatea Hecii-Vechi, raionul Bălți 


În altă ordine de idei, deportarea din 5/6 iulie 1949 a pus în evidență aspectul hidos și ipocrit al regimului 
stalinist instaurat în Basarabia la finele celei de-a doua conflagrații mondiale. lată un singur exemplu elocvent. 


În noaptea de 5 spre 6 iulie 1949, conform numitei Hotărâri a Consiliului de Miniștri din 28 iunie 1949, urma a fi 
deportată și întreaga familie Balan din localitatea Hecii-Vechi, raionul Bălţi, compusă din cinci persoane (soţul, 
soția și trei fiice). Însă, așa cum în acea noapte soţul, soţia și fiica cea mai mare nu se aflau acasă, au fost 
arestate și deportate cele două fiice rămase, Natalia și Eftimia Balan, de 16 și 18 ani neîmpliniţi. În consecinţă, 
o parte a familiei a rămas pe drumuri, fiindu-i confiscată casa și întreaga avere, iar cealaltă parte — deportată 


fără nicio vină. În atare mod, |. V. Stalin declara omul drept „valoare supremă” a noii orânduiri, în timp ce, în 
realitate, sacrifica fără milă pe altarul „construcţiei societății comuniste” nu numai milioane de persoane adulte, 


După foamete și deportări, țăranii au început a se înscrie, în sfârșit, în colhozuri 


Speriată și demoralizată de cumplita foamete din anii 1946-1947, de permanenta teroare la care era supusă 
de regimul stalinist, de urgia arestărilor și a deportării din noaptea de 5 spre 6 iulie 1949, țărănimea 
basarabeană a început să se înscrie, în sfârșit, în noile colhozuri. 


Majoritatea cererilor erau scrise din timp de către organizatorii locali ai colectivizării în masă. Dacă la 1 
februarie 1949 erau colectivizate doar 22 % din numărul total al gospodăriilor țărănești, în luna decembrie a 
aceluiași an erau deja colectivizate 82,3% din total. În doar cinci — șase luni au fost formate 1.743 de 
colhozuri, care întruneau 306.400 de gospodării țărănești. În așa mod, planul colectivizării fusese depășit de 


două ori, acest lucru însemnând „victoria socialismului” în R.S.S Moldovenească. Doar că era o victorie ă la 


Pirus. 
Moldova trebuie să se debaraseze definitiv de sechelele trecutului 


Pe parcursul celor peste trei decenii de la căderea comunismului în Europa Centrală și de Est și de tranziţie la 
valorile democraţiei, instituțiile și organizaţiile paneuropene au solicitat în repetate rânduri, printr-o serie de 
documente politice extrem de importante privind crimele comise de regimurile comuniste totalitare, 
„recunoaşterea faptului că multe crime comise în numele comunismului ar trebui considerate crime împotriva 
umanităţii, servind ca avertisment pentru generațiile viitoare”, considerându-se că „o conștiință încărcată de 
trecutul comunist este o povară grea pentru viitorul copiilor noștri”. 

